## Zakon o izmjenama zakona kojima su osnovana javna poduzeća

### NN 61/1991 (19.11.1991.), Zakon o izmjenama zakona kojima su osnovana javna poduzeća

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
6. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o izmjenama zakona kojima su osnovana javna poduzeća

Proglašavam Zakon o izmjenama zakona kojima su osnovana javna poduzeća,
kojeg je Sabor Hrvatske donio na sjednicama Vijeća udruženog rada 8. studenoga
199l. Vijeća općina 8. studenoga 1991. i Društveno-političkog vijeća 8.
studenoga 1991. godine.

Klasa: 011-01/91-01/150

Urbroj: 7l-91-I

Zagreb, 14. studenoga 1991.

Predsjednik Republike Hrvatske

**dr. Franjo Tuđman, v. r.**

---

## ZAKON

### o izmjenama zakona kojima su osnovana javna poduzeća

Članak 1.

Ovim zakonom mijenjaju se odredbe, Zakona o hrvatskim željeznicama;
Zakona o osnivanju javnog hrvatskog poštanskog i telekomunikacijskog poduzeća:
Zakona o osnivanju javnog poduzeća INA - Industrija nafte; Zakona o osnivanju
javnog poduzeća "Narodne novine": Zakona o elektroprivredi: Zakona
o šumama: Zakona o osnivanju javnog poduzeća "Astra" - Međunarodna
trgovina: Zakona o vodama; Zakona o cestama, kojima se uređuje osnivanje
javnih poduzeća.

Članak 2.

U Zakonu o hrvatskim željeznicama ("Narodne novine", br. 42/90)
u članku 1. stavak 4. mijenja se i glasi "HŽP -- Hrvatsko željezničko
poduzeće u vlasništvu je Republike Hrvatske". U članku 32. iza riječi
"osnovano" stavlja se točka, a riječi "i njegova sredstva
su državno vlasništvo" brišu se.

Članak 3.

U Zakonu o osnivanju javnog hrvatskog poštanskog i telekomunikacijskog
poduzeća ("Narodne novine" br. 42/90) u članku 8. stavak 3. mijenja
se i glasi: "Poduzeće Hrvatski PT u vlasništvu je Republike Hrvatske".
U članku 23. stavak 2. briše se.

Članak 4.

U Zakonu o osnivanju javnog poduzeća INA - Industrija nafte ("Narodne
novine", br. 42/90) članak 6. mijenja se i glasi: "Poduzeće INA
- Industrija nafte u vlasništvu je Republike Hrvatske".

Članak 5.

U Zakonu o osnivanju Javnog poduzeća "Narodne novine", ("Narodne
novine" br. 47/90) članak 3. mijenja se i glasi "Sredstva za
osnivanje Javnog poduzeća "Narodne novine", su sredstva Novinsko-izdavačkog
i štamparskog poduzeća iz Zagreba, Ratkajev prolaz br. 4 Javno poduzeće
"Narodne novine" u vlasništvu je Republike Hrvatske".

Članak 6.

U Zakonu o elektroprivredi ("Narodne novine", br. 31/90 i
47/90) u članku l2. stavak 2. mijenja se i glasi: "Poduzeće Hrvatska
elektroprivreda u vlasništvu je Republike Hrvatske".

Članak 7.

U Zakonu o šumama - prečišćeni tekst (" Narodne novine", br.
52/90) u članku 18. stavak 3. mijenja se i glasi: "Poduzeće za šume
u vlasništvu je Republike Hrvatske". U članku 106. stavak 2. briše
se.

Članak 8.

U Zakonu o osnivanju Javnog poduzeća "Astra" Međunarodna trgovina
("Narodne novine", br. 9/91) u članku 3. stavak 2. briše se.

Članak 9.

U Zakonu o vodama ("Narodne novine", br. 53/90 i 9/91) u članku
10. stavak 1. mijenja se i glasi: "Poduzeće Hrvatska vodoprivreda"
u vlasništvu je Republike Hrvatske". U članku 117. stavak 1. i 2.
zamjenjuju se novim stavkom 1. koji glasi: "Vodoprivredna poduzeća
u vlasništvu su osnivača". Stavak 3. postaje stavak 2. U članku 169.
stavak 2, članku 172. stavak 3, članku 173. stavak 4, članku 175. stavak
3. i članku l76. stavak 4. brišu se.

Članak 10.

U Zakonu o cestama ("Narodne novine", br. 56/91pročišćeni
tekst) u članku 67. stavak 2. briše se.

Članak 11.

Ovaj zakon stupa na snagu danom objave u "Narodnim novinama".

Klasa: 305-01/91-01/34

Zagreb, 8. studenoga 1991.

SABOR REPUBLIKE HRVATSKE

Predsjednik Sabora

**dr. Žarko Domljan, v. r.**

Predsjednik Vijeća udruženog rada

**mr. Ivan Matija, v. r.**

Predsjednik Vijeća općina

**Luka Bebić, v. r.**

Predsjednik Društveno-političkog vijeća

**Vice Vukojević, v. r.**

Zakon, NN 61/1991-1603